Ericu950/Stoicheia-meter-silver huggingface dataset:
καὶ τοῦ μὲν οὐ κατῄσχυνε τὸν βίον ὁ θάνατος , πάσχοντος ὑπὸ τῶν συμμάχων ἃ τῶν πολεμίων αὐτὸν οὐδεὶς ἐποίησεν ὁ δὲ φεύγειν μὲν πρὸ αἰχμαλωσίας μὴ δυνηθείς , ζῆν δὲ μετ αἰχμαλωσίαν βουληθείς , οὔ τε ἐφυλάξατο καλῶς τὴν τελευτὴν οὔ θ ὑπέμεινεν , ἀλλὰ προσλιπαρῶν καὶ δεόμενος τοῦ σώματος μόνου κρατεῖν δοκοῦντα τὸν πολέμιον καὶ τῆς ψυχῆς αὑτοῦ κύριον ἐποίησεν .
ἀρχίδαμος ὁ Ζευξιδάμου βασιλεύσας ἐπιφανῶς Λακεδαιμονίων , κατέλιπεν υἱὸν ἐκ γυναικὸς εὐδοκίμου , Λαμπιδοῦς , Ἆγιν , καί πολὺ νεώτερον ἐξ Εὐπωλίας τῆς Μελησιππίδα θυγατρός , Ἀγησίλαον .
ἐπεὶ δὲ τῆς βασιλείας Ἄγιδι προσηκούσης κατὰ τὸν νόμον ἰδιώτης ἐδόκει βιοτεύσειν ὁ Ἀγησίλαος , ἤχθη τὴν λεγομένην ἀγωγὴν ἐν Λακεδαίμονι , σκληρὰν μὲν οὖσαν τῇ διαίτῃ καί πολύπονον , παιδεύουσαν δὲ τοὺς νέους ἄρχεσθαι .
διὸ καί φασιν ὑπὸ τοῦ Σιμωνίδου τὴν Σπάρτην προσηγορεῦσθαι δαμασίμβροτον , ὡς μάλιστα διὰ τῶν ἐθῶν τοὺς πολίτας τοῖς νόμοις πειθηνίους καὶ χειροήθεις ποιοῦσαν , ὥσπερ ἵππους εὐθὺς ἐξ ἀρχῆς δαμαζομένους , ταύτης ἀφίησιν ὁ νόμος τῆς ἀνάγκης τοὺς ἐπὶ βασιλείᾳ τρεφομένους παῖδας 0 .
ἀγησιλάῳ δὲ καί τοῦτο ὑπῆρξεν ἴδιον , ἐλθεῖν ἐπὶ τὸ ἄρχειν μὴ ἀπαίδευτον τοῦ ἄρχεσθαι .
διὸ καί πολὺ τῶν βασιλέων εὐαρμοστότατον αὑτὸν τοῖς ὑπηκόοις παρέσχε , τῷ φύσει ἡγεμονικῷ καί βασιλικῷ προσκτησάμενος ἀπὸ τῆς ἀγωγῆς τὸ δημοτικὸν καί φιλάνθρωπον .
ἐν δὲ ταῖς καλουμέναις ἀγέλαις τῶν συντρεφομένων παίδων Λύσανδρον ἔσχεν ἐραστήν , ἐκπλαγέντα μάλιστα τῷ κοσμίῳ τῆς φύσεως αὐτοῦ .
φιλονεικότατος γὰρ ὢν καὶ θυμοειδέστατος ἐν τοῖς νέοις καὶ πάντα πρωτεύειν βουλόμενος , καὶ τὸ σφοδρὸν ἔχων καὶ ῥαγδαῖον ἄμαχον καὶ δυσεκβίαστον , εὐπειθείᾳ πάλιν αὖ καὶ πρᾳότητι τοιοῦτος ἦν οἷος φόβῳ μηδέν , αἰσχύνῃ δὲ πάντα ποιεῖν τὰ προσταττόμενα , καὶ τοῖς ψόγοις ἀλγύνεσθαι μᾶλλον ἢ τοὺς πόνους βαρύνεσθαι 0 1 ·
τὴν δὲ τοῦ σκέλους πήρωσιν ἥ τε ὥρα τοῦ σώματος ἀνθοῦντος ἐπέκρυπτε , καὶ τὸ ῥᾳδίως φέρειν καὶ ἱλαρῶς τὸ τοιοῦτο , παίζοντα καὶ σκώπτοντα πρῶτον ἑαυτόν , οὐ μικρὸν ἦν ἐπανόρθωμα τοῦ πάθους , ἀλλὰ καὶ τὴν φιλοτιμίαν ἐκδηλοτέραν ἐποίει , πρὸς μηδένα πόνον μη δὲ πρᾶξιν ἀπαγορεύοντος αὐτοῦ διὰ τὴν χωλότητα , τῆς δὲ μορφῆς εἰκόνα μὲν οὐκ ἔχομεν αὐτὸς γὰρ οὐκ ἠθέλησεν , ἀλλὰ καὶ ἀποθνήσκων ἀπεῖπε μή τε πλαστὰν μή τε μιμηλάν τινα ποιήσασθαι τοῦ σώματος εἰκόνα , λέγεται δὲ μικρός τε γενέσθαι καὶ τὴν ὄψιν εὐκαταφρόνητος ·
ἡ δὲ ἱλαρότης καὶ τὸ εὔθυμον ἐν ἅπαντι καιρῷ καὶ παιγνιῶδες , ἀχθεινὸν δὲ καὶ τραχὺ μηδέποτε μή τε φωνῇ μή τε ὄψει , τῶν καλῶν καὶ ὡραίων ἐρασμιώτερον αὐτὸν ἄχρι γήρως παρεῖχεν .
ὡς δὲ Θεόφραστος ἱστορεῖ , τὸν Ἀρχίδαμον ἐζημίωσαν οἱ ἔφοροι γήμαντα γυναῖκα μικράν ·
οὐ γὰρ βασιλεῖς ἔφασαν , ἄμμιν , ἀλλὰ βασιλείδια γεννάσει .
βασιλεύοντος δὲ Ἄγιδος ἧκεν Ἀλκιβιάδης ἐκ Σικελίας φυγὰς εἰς Λακεδαίμονα ·
καὶ χρόνον οὔπω πολὺν ἐν τῇ πόλει διάγων , αἰ , τίαν ἔσχε τῇ γυναικὶ τὸν βασιλέως , Τιμαίᾳ , συνεῖναι .
καὶ τὸ γεννηθὲν ἐξ αὐτῆς παιδάριον οὐκ ἔφη γινώσκειν ὁ Ἆγις , ἀλλ ἐξ Ἀλκιβιάδου γεγονέναι .
τοῦτο δὲ οὐ πάνυ δυσκόλως τὴν Τιμαίαν ἐνεγκεῖν φησι Δοῦρις , ἀλλὰ καὶ ψιθυρίζουσαν οἴκοι πρὸς τὰς εἱλωτίδας Ἀλκιβιάδην τὸ παιδίον , οὐ Λεωτυχίδην , καλεῖν ·
καὶ μέντοι καὶ τὸν Ἀλκιβιάδην αὐτὸν οὐ πρὸς ὕβριν τῇ Τιμαίᾳ φάναι πλησιάζειν , ἀλλὰ φιλοτιμούμενον βασιλεύεσθαι Σπαρτιάτας ὑπὸ τῶν ἐξ ἑαυτοῦ γεγονότων .
διὰ ταῦτα μὲν τῆς Λακεδαίμονος Ἀλκιβιάδης ὑπεξῆλθε , φοβηθεὶς τὸν Ἆγιν ὁ δὲ παῖς τὸν μὲν ἄλλον χρόνον ὕποπτος ἦν τῷ Ἄγιδι , καὶ γνησίου τιμὴν οὐκ εἶχε παρ αὐτῷ , νοσοῦντι δὲ προσπεσὼν καὶ δακρύων ἔπεισεν υἱὸν ἀποφῆναι πολλῶν ἐναντίον .
οὐ μὴν ἀλλὰ τελευτήσαντος τοῦ Ἄγιδος ὁ Λύσανδρος , ἤδη κατανεναυμαχηκὼς Ἀθηναίους καὶ μέγιστον ἐν Σπάρτῃ δυνάμενος , τὸν Ἀγησίλαον ἐπὶ τὴν βασιλείαν προῆγεν , ὡς οὐ προσήκουσαν ὄντι νόθῳ τῷ Λεωτυχίδῃ .
πολλοὶ δὲ καὶ τῶν ἄλλων πολιτῶν , διὰ τὴν ἀρετὴν τοῦ Ἀγησιλάου καὶ τὸ συντετράφθαι καὶ μετεσχηκέναι τῆς ἀγωγῆς , ἐφιλοτιμοῦντο καὶ συνέπραττον αὐτῷ προθύμως .
ἦν δὲ Διοπείθης ἀνὴρ χρησμολόγος ἐν Σπάρτῃ , μαντειῶν τε παλαιῶν ὑπόπλεως καὶ δοκῶν περὶ τὰ θεῖα σοφὸς εἶναι καὶ περιττός .
οὗτος οὐκ ἔφη θεμιτὸν εἶναι χωλὸν γενέσθαι τῆς Λακεδαίμονος βασιλέα , καὶ χρησμὸν ἐν τῇ δίκῃ ;
τοιοῦτον ἀνεγίνωσκε ·
φράζεο δή , Σπάρτη , καίπερ μεγάλαυχος ἐοῦσα , μὴ σέθεν ἀρτίποδος βλάστῃ χωλὴ βασιλεία δηρὸν γὰρ νοῦσοί σε κατασχήσουσιν ἄελπτοι φθισιβρότου τ ἐπὶ κῦμα κυλινδόμενον πολέμοιο .
πρὸς ταῦτα Λύσανδρος ἔλεγεν ὡς , εἰ πάνυ φοβοῖντο τὸν χρησμὸν οἱ Σπαρτιᾶται , φυλακτέον αὐτοῖς εἴη τὸν Λεωτυχίδην οὐ γὰρ εἰ προσπταίσας τις τὸν πόδα βασιλεύοι , τῷ θεῷ διαφέρειν , ἀλλ εἰ μὴ γνήσιος ὢν μη δὲ Ἡρακλείδης , τοῦτο τὴν χωλὴν εἶναι βασιλείαν 0 1 .
ὁ δὲ Ἀγησίλαος ἔφη καὶ τὸν Ποσειδῶ καταμαρτυρεῖν τοῦ Λεωτυχίδου τὴν νοθείαν , ἐκβαλόντα σεισμῷ τοῦ θαλάμου τὸν Ἆγιν ἀπ ἐκείνου δὲ πλέον ἢ δέκα μηνῶν διελθόντων γενέσθαι τὸν Λεωτυχίδην .
οὕτω δὲ καὶ διὰ ταῦτα βασιλεὺς ἀποδειχθεὶς ὁ Ἀγησίλαος εὐθὺς εἶχε καὶ τὰ χρήματα τοῦ Ἄγιδος , ὡς νόθον ἀπελάσας τὸν Λεωτυχίδην .
ὁρῶν δέ τοὺς ἀπὸ μητρὸς οἰκείους ἐπιεικεῖς μὲν ὄντας , ἰσχυρῶς δέ πενομένους , ἀπένειμεν αὐτοῖς τὰ ἡμίσεα τῶν χρημάτων , εὔνοιαν ἑαυτῷ καὶ δόξαν ἀντὶ φθόνου καὶ δυσμενείας ἐπὶ τῇ κληρονομίᾳ κατασκευαζόμενος .
ὃ δέ φησιν ὁ Ξενοφῶν , ὅτι πάντα τῇ πατρίδι πειθόμενος ἴσχυε πλεῖστον , ὥστε ποιεῖν ὃ βούλοιτο , τοιοῦτόν ἐστι .
τῶν ἐφόρων ἦν τότε καὶ τῶν γερόντων τὸ μέγιστον ἐν τῇ πολιτείᾳ κράτος , ὧν οἱ μὲν ἐνιαυτὸν ἄρχουσι μόνον , οἱ δὲ γέροντες διὰ βίου ταύτην ἔχουσι τὴν τιμήν , ἐπὶ τῷ μὴ πάντα τοῖς βασιλεῦσιν ἐξεῖναι συνταχθέντες , ὡς ἐν τοῖς περὶ Λυκούργου γέγραπται ·
διὸ καὶ πατρικήν τινα πρὸς αὐτοὺς ἀπὸ τοῦ παλαιοῦ διετέλουν εὐθὺς οἱ βασιλεῖς φιλονεικίαν καὶ διαφορὰν παραλαμβάνοντες .
ὁ δὲ Ἀγησίλαος ἐπὶ τὴν ἐναντίαν ὁδὸν ἦλθε , καὶ τὸ πολεμεῖν καὶ τὸ προσκρούειν αὐτοῖς ἐάσας ἐθεράπευε , πάσης μὲν ἀπ ἐκείνων πράξεως ἀρχόμενος , εἰ δὲ κληθείη , θᾶττον ἢ βάδην ἐπειγόμενος , ὁσάκις δὲ τύχοι καθήμενος ἐν τῷ βασιλικῷ θώκῳ καὶ χρηματίζων , ἐπιοῦσι τοῖς ἐφόροις ὑπεξανίστατο , τῶν δ εἰς τὴν γερουσίαν ἀεὶ καταταττομένων ἑκάστῳ χλαῖναν ἔπεμπε καὶ βοῦν ἀριστεῖον 0 .
ἐκ δὲ τούτων τιμᾶν δοκῶν καὶ μεγαλύνειν τὸ ἀξίωμα τῆς ἐκείνων ἀρχῆς , ἐλάνθανεν αὔξων τὴν ἑαυτοῦ δύναμιν καὶ τῇ βασιλείᾳ προστιθέμενος μέγεθος ἐκ τῆς πρὸς αὐτὸν εὐνοίας συγχωρούμενον .
ἐν δὲ ταῖς πρὸς τοὺς ἄλλους πολίτας ὁμιλίαις ἐχθρὸς ἦν ἀμεμπτότερος ἢ φίλος , τοὺς μὲν γὰρ ἐχθροὺς ἀδίκως οὐκ ἔβλαπτε , τοῖς δὲ φίλοις καὶ τὰ μὴ δίκαια συνέπραττε .
καὶ τοὺς μὲν ἐχθροὺς ᾐσχύνετο μὴ τιμᾶν κατορθοῦντας , τοὺς δὲ φίλους οὐκ ἐδύνατο ψέγειν ἁμαρτάνοντας , ἀλλὰ καὶ βοηθῶν ἠγάλλετο καὶ συνεξαμαρτάνων αὐτοῖς ·
οὐδὲν γὰρ ᾤετο τῶν φιλικῶν ὑπουργημάτων αἰσχρὸν εἶναι .
τοῖς δ αὖ διαφόροις πταίσασι πρῶτος συναχθόμενος καὶ δεηθεῖσι συμπράττων προθύμως ἐδημαγώγει καὶ προσήγετο πάντας .
ὁρῶντες οὖν οἱ ἔφοροι ταῦτα καὶ φοβούμενοι τὴν δύναμιν ἐζημίωσαν αὐτόν , αἰτίαν ὑπειπόντες ὅτι τοὺς κοινοὺς πολίτας ἰδίους κτᾶται .
καθάπερ γὰρ οἱ φυσικοὶ τὸ νεῖκος οἴονταί καὶ τὴν ἔριν , εἰ τῶν ὅλων ἐξαιρεθείη , στῆναι μὲν ἂν τὰ οὐράνια , παύσασθαι δὲ πάντων τὴν γένεσιν καὶ κίνησιν ὑπὸ τῆς πρὸς πάντα πάντων ἁρμονίας , οὕτως ἔοικεν ὁ Λακωνικὸς νομοθέτης ὑπέκκαυμα τῆς ἀρετῆς ἐμβαλεῖν εἰς τὴν πολιτείαν τὸ φιλότιμον καὶ φιλόνεικον , ἀεί τινα τοῖς ἀγαθοῖς διαφορὰν καὶ ἅμιλλαν εἶναι πρὸς ἀλλήλους βουλόμενος , τὴν δὲ ἀνθυπείκουσαν τῷ ἀνελέγκτῳ χάριν ἀργὴν καὶ ἀναγώνιστον οὖσαν οὐκ ὀρθῶς ὁμόνοιαν λέγεσθαι .
τοῦτο δὲ ἀμέλει συνεωρακέναι καὶ τὸν Ὅμηρον οἴονταί τινες ·
οὐ γὰρ ἂν τὸν Ἀγαμέμνονα ποιῆσαι χαίροντα τοῦ Ὀδυσσέως καὶ τοῦ Ἀχιλλέως εἰς λοιδορίαν προαχθέντων ἐκπάγλοις ἐπέεσσιν , εἰ μὴ μέγα τοῖς κοινοῖς ἀγαθὸν ἐνόμιζεν εἶναι τὸν πρὸς ἀλλήλους ζῆλον καὶ τὴν διαφορὰν τῶν ἀρίστων , ταῦτα μὲν οὖν οὐκ ἂν οὕτως τις ἁπλῶς συγχωρήσειεν αἱ γὰρ ὑπερβολαὶ τῶν φιλονεικιῶν χαλεπαὶ ταῖς πόλεσι καὶ μεγάλους κινδύνους ἔχουσι .
τοῦ δὲ Ἀγησιλάου τὴν βασιλείαν νεωστὶ παρειληφότος , ἀπήγγελλόν τινες ἐξ Ἀσίας ἥκοντες ὡς ὁ Περσῶν βασιλεὺς παρασκευάζοιτο μεγάλῳ στόλῳ Λακεδαιμονίους ἐκβαλεῖν τῆς θαλάσσης .
ὁ δὲ Λύσανδρος ἐπιθυμῶν αὖθις εἰς Ἀσίαν ἀποσταλῆναι καὶ βοηθῆσαι τοῖς φίλοις , οὓς αὐτὸς μὲν ἄρχοντας καὶ κυρίους τῶν πόλεων ἀπέλιπε , κακῶς δὲ χρώμενοι καὶ βιαίως τοῖς πράγμασιν ἐξέπιπτον ὑπὸ τῶν πολιτῶν καὶ ἀπέθνησκον , ἀνέπεισε τὸν Ἀγησίλαον ἐπιθέσθαι τῇ στρατείᾳ καὶ προπολεμῆσαι τῆς Ἑλλάδος , ἀπωτάτω διαβάντα καὶ φθάσαντα τὴν τοῦ βαρβάρου παρασκευήν .
ἅμα δὲ τοῖς ἐν Ἀσίᾳ φίλοις ἐπέστελλε πέμπειν εἰς Λακεδαίμονα καὶ στρατηγὸν Ἀγησίλαον αἰτεῖσθαι .
παρελθὼν οὖν εἰς τὸ πλῆθος Ἀγησίλαος ἀνεδέξατο τὸν πόλεμον , εἰ δοῖεν αὐτῷ τριάκοντα μὲν ἡγεμόνας καὶ συμβούλους Σπαρτιάτας , νεοδαμώδεις δὲ λογάδας δισχιλίους , τὴν δὲ συμμαχικὴν εἰς ἑξακισχιλίους δύναμιν .
συμπράττοντος δὲ τοῦ Λυσάνδρου πάντα προθύμως ἐψηφίσαντο , καὶ τὸν Ἀγησίλαον ἐξέπεμπον εὐθὺς ἔχοντα τοὺς τριάκοντα Σπαρτιατας , ὧν ὁ Λύσανδρος ἦν πρῶτος , οὐ διὰ τὴν ἑαυτοῦ δόξαν καὶ δύναμιν μόνον , ἀλλὰ καὶ διὰ τὴν Ἀγησιλάου φιλίαν , ᾧ μεῖζον ἐδόκει τῆς βασιλείας ἀγαθὸν διαπεπρᾶχθαι τὴν στρατηγίαν ἐκείνην .
ἀθροιζομένης δὲ τῆς δυνάμεως εἰς Γεραιστόν , αὐτὸς εἰς Αὐλίδα κατελθὼν μετὰ τῶν φίλων καὶ νυκτερεύσας ἔδοξε κατὰ τοὺς ὕπνους εἰπεῖν τινα πρὸς αὐτόν ·
ὦ βασιλεῦ Λακεδαιμονίων , ὅτι μὲν οὐδεὶς τῆς Ἑλλάδος ὁμοῦ συμπάσης ἀπεδείχθη στρατηγὸς ἢ πρότερον Ἀγαμέμνων καὶ σὺ νῦν μετ ἐκεῖνον , ἐννοεῖς δήπουθεν ἐπεὶ δὲ τῶν μὲν αὐτῶν ἄρχεις ἐκείνῳ , τοῖς δὲ αὐτοῖς πολεμεῖς , ἀπὸ δὲ τῶν αὐτῶν τόπων ὁρμᾷς ἐπὶ τὸν πόλεμον , εἰκός ἐστι καὶ θῦσαί σε τῇ θεῷ θυσίαν ἣν ἐκεῖνος ἐνταῦθα θύσας ἐξέπλευσεν 0 .
ἅμα δέ πως ὑπῆλθε τὸν Ἀγησίλαον ὁ τῆς κόρης σφαγιασμός , ἣν ὁ πατὴρ ἔσφαξε πεισθεὶς τοῖς μάντεσιν .
οὐ μὴν διετάραξεν αὐτόν , ἀλλ ἀναστὰς καὶ διηγησάμενος τοῖς φίλοις τὰ φανέντα τὴν μὲν θεὸν ἔφη τιμήσειν οἷς εἰκός ἐστι χαίρειν θεὸν οὖσαν , οὐ μιμήσεσθαι δὲ τὴν ἀπάθειαν τοῦ τότε στρατηγοῦ , καὶ καταστέψας ἔλαφον ἐκέλευσεν ἀπάρξασθαι τὸν ἑαυτοῦ μάντιν , οὐχ ὥσπερ εἰώθει τοῦτο ποιεῖν ὁ ὑπὸ τῶν Βοιωτῶν τεταγμένος .
ἀκούσαντες οὖν οἱ βοιωτάρχαι πρὸς ὀργὴν κινηθέντες ἔπεμψαν ὑπηρέτας , ἀπαγορεύοντες τῷ Ἀγησιλάῳ μὴ θύειν παρὰ τοὺς νόμους καὶ τὰ πάτρια Βοιωτῶν , οἱ δὲ καὶ ταῦτα ἀπήγγειλαν καὶ τὰ μηρία διέρριψαν ἀπὸ τοῦ βωμοῦ , χαλεπῶς οὖν ἔχων ὁ Ἀγησίλαος ἀπέπλει , τοῖς τε Θηβαίοις διωργισμένος καὶ γεγονὼς δύσελπις διὰ τὸν οἰωνόν , ὡς ἀτελῶν αὐτῷ τῶν πράξεων γενησομένων καὶ τῆς στρατείας ἐπὶ τὸ προσῆκον οὐκ ἀφιξομένης .
ἐπεὶ δὲ ἧκεν εἰς Ἔφεσον , εὐθὺς ἀξίωμα μέγα καὶ δύναμις ἦν ἐπαχθὴς καὶ βαρεῖα περὶ τὸν Λύσανδρον , ὄχλου φοιτῶντος ἐπὶ τὰς θύρας ἑκάστοτε καὶ πάντων παρακολουθούντων καὶ θεραπευόντων ἐκεῖνον , ὡς ὄνομα μὲν καὶ σχῆμα τῆς στρατηγίας τὸν Ἀγησίλαον ἔχοντα , διὰ τὸν νόμον , ἔργῳ δὲ κύριον ὄντα ἁπάντων καὶ δυνάμενον καὶ πράττοντα πάντα τὸν Λύσανδρον .
οὐδεὶς γὰρ δεινότερος οὐ δὲ φοβερώτερος ἐκείνου τῶν εἰς τὴν Ἀσίαν ἀποσταλέντων ἐγένετο στρατηγῶν , οὐ δὲ μείζονα τοὺς φίλους ἀνὴρ ἄλλος εὐεργέτησεν οὐ δὲ κακὰ τηλικαῦτα τοὺς ἐχθροὺς ἐποίησεν .
ὧν ἔτι προσφάτων ὄντων οἱ ἄνθρωποι μνημονεύοντες , ἄλλως δὲ τὸν μὲν Ἀγησίλαον ἀφελῆ καὶ λιτὸν ἐν ταῖς ὁμιλίαις καὶ δημοτικὸν ὁρῶντες , ἐκείνῳ δὲ τὴν αὐτὴν ὁμοίως σφοδρότητα καὶ τραχύτητα καὶ βραχυλογίαν παροῦσαν , ὑπέπιπτον αὐτῷ παντάπασι καὶ μόνῳ προσεῖχον .
ἐκ δὲ τούτου πρῶτον μὲν οἱ λοιποὶ Σπαρτιᾶται χαλεπῶς ἔφερον ὑπηρέται Λυσάνδρου μᾶλλον ἢ σύμβουλοι βασιλέως ὄντες ἔπειτα δ αὐτὸς ὁ Ἀγησίλαος , εἰ καὶ μὴ φθονερὸς ἦν μη δὲ ἤχθετο τοῖς τιμωμένοις , ἀλλὰ φιλότιμος ὢν σφόδρα καὶ φιλόνεικος , ἐφοβεῖτο μή , κ ἂν ἐνέγκωσί τι λαμπρὸν αἱ πράξεις , τοῦτο Λυσάνδρου γένηται διὰ τὴν δόξαν .
οὕτως οὖν ἐποίει .
πρῶτον ἀντέκρουε ταῖς συμβουλίαις αὐτοῦ , καὶ πρὸς ἃς ἐκεῖνος ἐσπουδάκει μάλιστα πράξεις ἐῶν χαίρειν καὶ παραμελῶν , ἕτερα πρὸ ἐκείνων ἔπραττεν ἔπειτα τῶν ἐντυγχανόντων καὶ δεομένων οὓς αἴσθοιτο Λυσάνδρῳ μάλιστα πεποιθότας , ἀπράκτους ἀπέπεμπε ·
καὶ περὶ τὰς κρίσεις ὁμοίως οἷς ἐκεῖνος ἐπηρεάζοι , τούτους ἔδει πλέον ἔχοντας ἀπελθεῖν , καὶ τ οὐναντίον οὓς φανερὸς γένοιτο προθυμούμενος ὠφελεῖν , χαλεπὸν ἦν μὴ καὶ ζημιωθῆναι .
γινομένων δὲ τούτων οὐ κατὰ .
τύχην , ἀλλ οἷον ἐκ παρασκευῆς καὶ ὁμαλῶς , αἰσθόμενος τὴν αἰτίαν ὁ Λύσανδρος οὐκ ἀπεκρύπτετο πρὸς τοὺς φίλους , ἀλλ ἔλεγεν ὡς δι αὐτὸν ἀτιμάζοιντο , καὶ παρεκάλει θεραπεύειν ἰόντας τὸν βασιλέα καὶ τοὺς μᾶλλον αὐτοῦ δυναμένους 0 .
ὡς οὖν ταῦτα πράττειν καὶ λέγειν ἐδόκει φθόνον ἐκείνῳ μηχανώμενος , ἔτι μᾶλλον αὐτοῦ καθάψασθαι βουλόμενος Ἀγησίλαος ἀπέδειξε κρεοδαίτην καὶ προσεῖπεν , ὡς λέγεται , πολλῶν ἀκουόντων νῦν οὖν θεραπευέτωσαν οὗτοι ἀπιόντες τὸν ἐμὸν κρεοδαιτην .
ἀχθόμενος οὖν ὁ Λύσανδρος λέγει πρὸς αὐτόν ·
ἤιδεις ἄρα σαφῶς , Ἀγησίλαε , φίλους ἐλαττοῦν .
νὴ Δί , ἔφη , τοὺς ἐμοῦ μεῖζον δύνασθαι βουλομένους 0 .
καὶ ὁ Λύσανδρος , ἀλλ ἴσως , ἔφη , ταῦτα σοὶ λέλεκται βέλτιον ἢ ἐμοὶ πέπρακται 0 .
δὸς δέ μοι τινὰ τάξιν καὶ χώραν ἔνθα μὴ λυπῶν ἔσομαί σοι χρήσιμος .
ἐκ τούτου πέμπεται μὲν ἐφ Ἑλλήσποντον , καὶ Σπιθριδάτην , ἄνδρα Πέρσην , ἀπὸ τῆς Φαρναβάζου χώρας μετὰ χρημάτων συχνῶν καὶ διακοσίων ἱππέων ἤγαγε πρὸς τὸν Ἀγησίλαον , οὐκ ἔληγε δὲ τῆς ὀργῆς , ἀλλὰ βαρέως φέρων ἤδη τὸν λοιπὸν χρόνον ἐβούλευεν ὅπως τῶν δυεῖν οἴκων τὴν βασιλείαν ἀφελόμενος εἰς μέσον ἅπασιν ἀποδοίη Σπαρτιάταις , καὶ ἐδόκει μεγάλην ἂν ἀπεργάσασθαι κίνησιν ἐκ ταύτης τῆς διαφορᾶς , εἰ μὴ πρότερον ἐτελεύτησεν εἰς Βοιωτίαν στρατεύσας .
οὕτως αἱ φιλότιμοι φύσεις ἐν ταῖς πολιτείαις , τὸ ἄγαν μὴ φυλαξάμεναι , τοῦ ἀγαθοῦ μεῖζον τὸ κακὸν ἔχουσι .
καὶ γὰρ εἰ Λύσανδρος ἦν φορτικός , ὥσπερ ἦν , ὑπερβάλλων τῇ φιλοτιμίᾳ τὸν καιρόν , οὐκ ἠγνόει δήπουθεν Ἀγησίλαος ἑτέραν ἀμεμπτοτέραν ἐπανόρθωσιν οὖσαν ἀνδρὸς ἐνδόξου καὶ φιλοτίμου πλημμελοῦντος , ἀλλ ἔοικε τ αὐτῷ πάθει μή τε ἐκεῖνος ἄρχοντος ἐξουσίαν γνῶναι μή τε οὗτος ἄγνοιαν ἐνεγκεῖν συνήθους .
ἐπεὶ δὲ Τισαφέρνης ἐν ἀρχῇ μὲν φοβηθεὶς τὸν Ἀγησίλαον ἐποιήσατο σπονδάς , ὡς τὰς πόλεις αὐτῷ τὰς Ἑλληνίδας ἀφήσοντος αὐτονόμους βασιλέως , ὕστερον δὲ πεισθεὶς ἔχειν δύναμιν ἱκανὴν ἐξήνεγκε τὸν πόλεμον , ἄσμενος ὁ Ἀγησίλαος ἐδέξατο .
προσδοκία γὰρ ἦν μεγάλη τῆς στρατείας ·
καὶ δεινὸν ἡγεῖτο τοὺς μὲν σὺν Ξενοφῶντι μυρίους ἥκειν ἐπὶ θάλατταν , ὁσάκις ἐβουλήθησαν αὐτοὶ τοσαυτάκις βασιλέα νενικηκότας , αὐτοῦ δὲ Λακεδαιμονίων ἄρχοντος ἡγουμένων γῆς καὶ θαλάσσης μηδὲν ἔργον ἄξιον μνήμης φανῆναι πρὸς τοὺς Ἕλληνας , εὐθὺς οὖν ἀμυνόμενος ἀπάτῃ δικαίᾳ τὴν Τισαφέρνους ἐπιορκίαν , ἐπέδειξεν ὡς ἐπὶ Καρίαν προάξων , ἐκεῖ δὲ τὴν δύναμιν τοῦ βαρβάρου συναθροίσαντος ἄρας εἰς Φρυγίαν ἐνέβαλε .
καὶ πόλεις μὲν εἷλε συχνὰς καὶ χρημάτων ἀφθόνων ἐκυρίευσεν , ἐπιδεικνύμενος τοῖς φίλοις ὅτι τὸ μὲν σπεισάμενον ἀδικεῖν τῶν θεῶν ἔστι καταφρονεῖν , ἐν δὲ τῷ παραλογίζεσθαι τοὺς πολεμίους οὐ μόνον τὸ δίκαιον , ἀλλὰ καὶ δόξα πολλὴ καὶ τὸ μεθ ἡδονῆς κερδαίνειν ἔνεστι .
τοῖς δὲ ἱππεῦσιν ἐλαττωθεὶς καὶ τῶν ἱερῶν ἀλόβων φανέντων , ἀναχωρήσας εἰς Ἔφεσον ἱππικὸν συνῆγε , τοῖς εὐπόροις προειπών , εἰ μὴ βούλονται στρατεύεσθαι , παρασχεῖν ἕκαστον ἵππον ἀνθ ἑαυτοῦ καὶ ἄνδρα .
πολλοὶ δ ἦσαν οὗτοι , καὶ συνέβαινε τῷ Ἀγησιλάῳ ταχὺ πολλοὺς καὶ πολεμικοὺς ἔχειν ἱππεῖς ἀντὶ δειλῶν ὁπλιτῶν , ἐμισθοῦντο γὰρ οἱ μὴ βουλόμενοι στρατεύεσθαι τοὺς βουλομένους στρατεύεσθαι , οἱ δὲ μὴ βουλόμενοι ἱππεύειν τοὺς βουλόμενοι ἱππεύειν 0 .
καὶ γὰρ τὸν Ἀγαμέμνονα ποιῆσαι καλῶς ὅτι θήλειαν ἵππον ἀγαθὴν λαβὼν κακὸν ἄνδρα καὶ πλούσιον ἀπήλλαξε τῆς στρατείας 0 .
ἐπεὶ δὲ κελεύσαντος αὐτοῦ τοὺς αἰχμαλώτους ἀποδύοντες ἐπίπρασκον οἱ λαφυροπῶλαι , καὶ τῆς μὲν ἐσθῆτος ἦσαν ὠνηταὶ πολλοί , τῶν δὲ σωμάτων λευκῶν καὶ ἁπαλῶν παντάπασι διὰ τὰς σκιατραφίας γυμνουμένων κατεγέλων ὡς ἀχρήστων καὶ μηδενὸς ἀξίων , ἐπιστὰς ὁ Ἀγησίλαος , οὗτοι μέν , εἶπεν , οἷς μάχεσθε , ταῦτα δὲ ὑπὲρ ὧν μάχεσθε 0 .
καιροῦ δὲ ὄντος αὖθις ἐμβαλεῖν εἰς τὴν πολεμίαν προεῖπεν εἰς Λυδίαν ἀπάξειν , οὐκέτι ψευδόμενος ἐνταῦθα τὸν Τισαφέρνην ·
ἀλλ ἐκεῖνος ἑαυτὸν ἐξηπάτησε , διὰ τὴν ἔμπροσθεν ἀπάτην ἀπιστῶν τῷ Ἀγησιλάῳ , καὶ νῦν γοῦν αὐτὸν ἅψεσθαι τῆς Καρίας νομίζων οὔσης δυσίππου πολὺ τῷ ἱππικῷ λειπόμενον .
ἐπεὶ δέ , ὡς προεῖπεν , ὁ Ἀγησίλαος ἧκεν εἰς τὸ περὶ Σάρδεις πεδίον , ἠναγκάζετο κατὰ σπουδὴν ἐκεῖθεν αὖ βοηθεῖν ὁ Τισαφέρνης ·
καὶ τῇ ἵππῳ διεξελαύνων διέφθειρε πολλοὺς τῶν ἀτάκτως τὸ πεδίον πορθούντων .
ἐννοήσας οὖν ὁ Ἀγησίλαος ὅτι τοῖς πολεμίοις οὔπω πάρεστι τὸ πεζόν , αὐτῷ δὲ τῆς δυνάμεως οὐδὲν ἄπεστιν , ἔσπευσε διαγωνίσασθαι .
καὶ τοῖς μὲν ἱππεῦσιν ἀναμίξας τὸ πελταστικόν , ἐλαύνειν ἐκέλευσεν ὡς τάχιστα καὶ προσβάλλειν τοῖς ἐναντίοις , αὐτὸς δὲ εὐθὺς τοὺς ὁπλίτας ἐπῆγε , γενομένης δὲ τροπῆς τῶν βαρβάρων ἐπακολουθήσαντες οἱ Ἕλληνες ἔλαβον τὸ στρατόπεδον καὶ πολλοὺς ἀνεῖλον .
ἐκ ταύτης τῆς μάχης οὐ μόνον ὑπῆρξεν αὐτοῖς ἄγειν καὶ φέρειν ἀδεῶς τὴν βασιλέως χώραν , ἀλλὰ καὶ δίκην ἐπιδεῖν Τισαφέρνην διδόντα , μοχθηρὸν ἄνδρα καὶ τῷ γένει τῶν Ἑλλήνων ἀπεχθέστατον .
ἔπεμψε γὰρ εὐθέως ὁ βασιλεὺς Τιθραύστην ἐπ αὐτόν , ὃς ἐκείνου μὲν τὴν κεφαλὴν ἀπέτεμε , τὸν δὲ Ἀγησίλαον ἠξίου διαλυσάμενον ἀποπλεῖν οἴκαδε , καὶ χρήματα διδοὺς αὐτῷ προσέπεμψεν .
ὁ δὲ τῆς μὲν εἰρήνης ἔφη τὴν πόλιν εἶναι κυρίαν , αὐτὸς δὲ πλουτίζων τοὺς στρατιώτας ἥδεσθαι μᾶλλον ἢ πλουτῶν αὐτός 0 1 ·
καὶ ἄλλως γε μέντοι νομίζειν Ἕλληνας καλὸν οὐ δῶρα λαμβάνειν , ἀλλὰ λάφυρα παρὰ τῶν πολεμίων 0 .
ὅμως δὲ τῷ Τιθραύστῃ χαρίζεσθαι βουλόμενος , ὅτι τὸν κοινὸν ἐχθρὸν Ἑλλήνων ἐτετιμώρητο Τισαφέρνην , ἀπήγαγεν εἰς Φρυγίαν τὸ στράτευμα , λαβὼν ἐφόδιον παρ αὐτοῦ τριάκοντα τάλαντα .
καὶ καθ ὁδὸν ὢν σκυτάλην δέχεται παρὰ τῶν οἴκοι τελῶν κελεύουσαν αὐτὸν ἄρχειν ἅμα καὶ τοῦ ναυτικοῦ , τοῦτο μόνῳ πάντων ὑπῆρξεν Ἀγησιλάῳ .
καὶ μέγιστος μὲν ἦν ὁμολογουμένως καὶ τῶν τότε ζώντων ἐπιφανέστατος , ὡς εἴρηκέ που καὶ Θεόπομπος , ἑαυτῷ γε μὴν ἐδίδου δι ἀρετὴν φρονεῖν μεῖζον ἢ διὰ τὴν ἡγεμονίαν 0 .
τότε δὲ τοῦ ναυτικοῦ καταστήσας ἄρχοντα Πείσανδρον ἁμαρτεῖν ἔδοξεν , ὅτι πρεσβυτέρων καὶ φρονιμωτέρων παρόντων οὐ σκεψάμενος τὸ τῆς πατρίδος , ἀλλὰ τὴν οἰκειότητα τιμῶν καὶ τῇ γυναικὶ χαριζόμενος , ἧς ἀδελφὸς ἦν ὁ Πείσανδρος , ἐκείνῳ παρέδωκε τὴν ναυαρχίαν ·
αὐτὸς δὲ τὸν στρατὸν καταστήσας εἰς τὴν ὑπὸ Φαρναβάζῳ τεταγμένην χώραν οὐ μόνον ἐν ἀφθόνοις διῆγε πᾶσιν , ἀλλὰ καί χρήματα συνῆγε πολλά ·
καί προελθὼν ἄχρι Παφλαγονίας προσηγάγετο τὸν βασιλέα τῶν Παφλαγόνων , Κότυν , ἐπιθυμήσαντα τῆς φιλίας αὐτὸν δι ἀρετὴν καί πίστιν .
ὁ δὲ Σπιθριδάτης , ὡς ἀποστὰς τοῦ Φαρναβάζου τὸ πρῶτον ἦλθε πρὸς τὸν Ἀγησίλαον , ἀεὶ συναπεδήμει καί συνεστράτευεν αὐτῷ , κάλλιστον υἱὸν μὲν ἔχων , Μεγαβάτην , οὗ παιδὸς ὄντος ἤρα σφοδρῶς Ἀγησίλαος , καλὴν δὲ καί θυγατέρα παρθένον ἐν ἡλικίᾳ γάμου , ταύτην ἔπεισε γῆμαι τὸν Κότυν ὁ Ἀγησίλαος ·
καί λαβὼν παρ αὐτοῦ χιλίους ἱππεῖς καί δισχιλίους πελταστὰς αὖθις ἀνεχώρησεν εἰς Φρυγίαν , καί κακῶς ἐποίει τὴν Φαρναβάζου χώραν οὐχ ὑπομένοντος οὐ δὲ πιστεύοντος τοῖς ἐρύμασιν , ἀλλὰ ἔχων ἀεὶ τὰ πλεῖστα σὺν ἑαυτῷ τῶν τιμίων καί ἀγαπητῶν ἐξεχώρει καί ὑπέφευγεν ἄλλοτε ἀλλαχόσε τῆς χώρας μεθιδρυόμενος , μέχρι οὗ παραφυλάξας αὐτὸν ὁ Σπιθριδάτης καί παραλαβὼν Ἡριππίδαν τὸν Σπαρτιάτην ἔλαβε τὸ στρατόπεδον καί τῶν χρημάτων ἁπάντων ἐκράτησεν .
ἔνθα δὴ πικρὸς ὢν ὁ Ἡριππίδας ἐξεταστὴς τῶν κλαπέντων , καί τοὺς βαρβάρους ἀναγκάζων ἀποτίθεσθαι , καί πάντα ἐφορῶν καί διερευνώμενος , παρώξυνε τὸν Σπιθριδάτην , ὥστε ἀπελθεῖν εὐθὺς εἰς Σάρδεις μετὰ τῶν Παφλαγόνων .
τοῦτο λέγεται τῷ Ἀγησιλάῳ γενέσθαι πάντων ἀνιαρότατον .
ἤχθετο μὲν γὰρ ἄνδρα γενναῖον ἀποβεβληκὼς τὸν Σπιθριδάτην καί σὺν αὐτῷ δύναμιν οὐκ ὀλίγην , ᾐσχύνετο δὲ τῇ διαβολῇ τῆς μικρολογίας καί ἀνελευθερίας , ἥς οὐ μόνον αὑτόν , ἀλλὰ καί τὴν πατρίδα καθαρεύουσαν ἀεὶ παρέχειν ἐφιλοτιμεῖτο .
χωρὶς δὲ τῶν ἐμφανῶν τούτων ἔκνιζεν αὐτὸν οὐ μετρίως ὁ τοῦ παιδὸς ἔρως ἐνεσταγμένος , εἰ καί πάνυ παρόντος αὐτοῦ τῷ φιλονείκῳ χρώμενος ἐπειρᾶτο νεανικῶς ἀπομάχεσθαι πρὸς τὴν ἐπιθυμίαν .
καί ποτε τοῦ Μεγαβάτου προσιόντος ὡς ἀσπασομένου καί φιλήσοντος ἐξέκλινεν .
ἐπεὶ δὲ ἐκεῖνος αἰσχυνθεὶς ἐπαύσατο καί τὸ λοιπὸν ἄπωθεν ἤδη προσηγόρευεν , ἀχθόμενος αὖ πάλιν καί μεταμελόμενος τῇ φυγῇ τοῦ φιλήματος , ὁ Ἀγησίλαος προσεποιεῖτο θαυμάζειν ὅ τι δὴ παθὼν αὐτὸν ὁ Μεγαβάτης ἀπὸ στόματος οὐ φιλοφρονοῖτο .
σὺ γὰρ αἴτιος 0 .
οἱ συνήθεις ἔφασαν , οὐχ ὑποστάς , ἀλλὰ τρέσας τὸ φίλημα τοῦ καλοῦ καί φοβηθείς ·
ἐπεὶ καί νῦν ἂν ἔλθοι σοι πεισθεὶς ἐκεῖνος ἐντὸς φιλήματος ·
ἀλλ ὅπως αὖθις οὐκ ἀποδειλιάσεις 0 .
χρόνον οὖν τινα πρὸς ἑαυτῷ γενόμενος ὁ Ἀγησίλαος καὶ διασιωπήσας , οὐδέν ἔφη , δεινὸν πείθειν ὑμᾶς ἐκεῖνον 0 ·
ἐγὼ γάρ μοι δοκῶ τήναν τὰν μάχαν τὰν περὶ τοῦ φιλάματος ἅδιον ἂν μάχεσθαι πάλιν ἢ πάντα ὅσα τεθέαμαι χρυσία μοι γενέσθαι .
τοιοῦτος μὲν ἦν τοῦ Μεγαβάτου παρόντος , ἀπελθόντος γε μὴν οὕτω περικαῶς ἔσχεν ὡς χαλεπὸν εἰπεῖν εἰ πάλιν αὖ μεταβαλομένου καὶ φανέντος ἐνεκαρτέρησε μὴ φιληθῆναι 0 .
μετὰ ταῦτα Φαρνάβαζος εἰς λόγους αὐτῷ συνελθεῖν ἠθέλησε , καὶ συνῆγεν ἀμφοτέρους ὢν ξένος ὁ Κυζικηνὸς Ἀπολλοφάνης 0 .
πρότερος δὲ μετὰ τῶν φίλων ὁ Ἀγησίλαος ἐλθὼν εἰς τὸ χωρίον , ὑπὸ σκιᾷ τινι πόας οὔσης βαθείας καταβαλὼν ἑαυτόν , ἐνταῦθα περιέμενε τὸν Φαρνάβαζον .
ὁ δὲ ὡς ἐπῆλθεν , ὑποβεβλημένων αὐτῷ κωδίων τε μαλακῶν καὶ ποικίλων δαπίδων , αἰδεσθεὶς τὸν Ἀγησίλαον οὕτω κατακείμενον κατεκλίνη καὶ αὐτός , ὡς ἔτυχεν , ἐπὶ τῆς πόας χαμᾶζε , καίπερ ἐσθῆτα θαυμαστὴν λεπτότητι καὶ βαφαῖς ἐνδεδυκώς .
ἀσπασάμενοι δὲ ἀλλήλους ὁ μὲν Φαρνάβαζος οὐκ ἠπόρει λόγων δικαίων , ἅτε δὴ πολλὰ καὶ μεγάλα Λακεδαιμονίοις χρήσιμος γεγονὼς ἐν τῷ πρὸς Ἀθηναίους πολέμῳ , νῦν δὲ πορθούμενος ὑπ αὐτῶν ·
ὁ δὲ Ἀγησίλαος , ὁρῶν τοὺς σὺν αὐτῷ Σπαρτιάτας ὑπ αἰσχύνης κύπτοντας εἰς τὴν γῆν καὶ διαποροῦντας ἀδικούμενον γὰρ ἑώρων τὸν Φαρνάβαζον , ἡμεῖς , εἶπεν , ὦ Φαρνάβαζε , καὶ φίλοι ὄντες πρότερον βασιλέως ἐχρώμεθα τοῖς ἐκείνου πράγμασι φιλικῶς καὶ νῦν πολέμιοι γεγονότες πολεμικῶς .
ἓν οὖν καὶ σὲ τῶν βασιλέως κτημάτων ὁρῶντες εἶναι βουλόμενον , εἰκότως διὰ σοῦ βλάπτομεν ἐκεῖνον .
ἀφ ἧς δ ἂν ἡμέρας σεαυτὸν ἀξιώσῃς Ἑλλήνων φίλον καὶ σύμμαχον μᾶλλον ἢ δοῦλον λέγεσθαι βασιλέως , ταύτην νόμιζε τὴν φάλαγγα καὶ τὰ ὅπλα καὶ τὰς ναῦς καὶ πάντας ἡμᾶς τῶν σῶν κτημάτων φύλακας εἶναι καὶ τῆς ἐλευθερίας , ἧς ἄνευ καλὸν ἀνθρώποις οὐδὲν οὐ δὲ ζηλωτόν ἐστιν 0 .
ἐκ τούτου λέγει πρὸς αὐτὸν ὁ Φαρνάβαζος ἣν εἶχε διάνοιαν .
ἐγὼ γάρ , εἶπεν , ἐὰν μὲν ἄλλον ἐκπέμψῃ βασιλεὺς στρατηγόν , ἔσομαι μεθ ὑμῶν , ἐὰν δ ἐμοὶ παραδῷ τὴν ἡγεμονίαν , οὐδὲν ἐλλείψω προθυμίας ἀμυνόμενος ὑμᾶς καὶ κακῶς ποιῶν ὑπὲρ ἐκείνου .
ταῦτα δ ἀκούσας ὁ Ἀγησίλαος ἥσθη , καὶ τῆς δεξιᾶς αὐτοῦ λαβόμενος καὶ συνεξαναστάς , εἴθε , εἶπεν , ὦ Φαρνάβαζε , τοιοῦτος ὢν φίλος ἡμῖν γένοιο μᾶλλον ἢ πολέμιος 0 .
ἀπιόντος δὲ τοῦ Φαρναβάζου μετὰ τῶν φίλων , ὁ υἱὸς ὑπολειφθεὶς προσέδραμε τῷ Ἀγησιλάῳ καί μειδιῶν εἶπεν ·
ἐγώ σε ξένον , ὦ Ἀγησίλαε , ποιοῦμαι .
καί παλτὸν ἔχων ἐν τῇ χειρὶ δίδωσιν αὐτῷ .
δεξάμενος οὖν ὁ Ἀγησίλαος καί ἡσθεὶς τῇ τε ὄψει καί τῇ φιλοφροσύνῃ τοῦ παιδός , ἐπεσκόπει τοὺς παρόντας , εἴ τις ἔχοι τι τοιοῦτον οἷον ἀντιδοῦναι καλῷ καί γενναίῳ δῶρον .
ἰδὼν δὲ ἵππον Ἰδαίου τοῦ γραφέως κεκοσμημένον φαλάροις , ταχὺ ταῦτα περισπάσας τῷ μειρακίῳ δίδωσι .
καί τὸ λοιπὸν οὐκ ἐπαύετο μεμνημένος , ἀλλὰ καί χρόνῳ περιϊόντι τὸν οἶκον ἀποστερηθέντος αὐτοῦ καί φυγόντος ὑπὸ τῶν ἀδελφῶν εἰς Πελοποννησον , ἰσχυρῶς ἐπεμελεῖτο .
καί τι καί τῶν ἐρωτικῶν αὐτῷ συνέπραξεν .
ἠράσθη γὰρ ἀθλητοῦ παιδὸς ἐξ Ἀθηνῶν ἐπεὶ δὲ μέγας ὢν καί σκληρὸς Ὀλυμπίασιν ἐκινδύνευσεν ἐκκριθῆναι , καταφεύγει πρὸς τὸν Ἀγησίλαον ὁ Πέρσης δεόμενος ὑπὲρ τοῦ παιδός ·
ὁ δὲ καί τοῦτο βουλόμενος αὐτῷ χαρίζεσθαι , μάλα μόλις διεπράξατο σὺν πολλῇ πραγματείᾳ .
τ ἆλλα μὲν γὰρ ἦν ἀκριβὴς καί νόμιμος , ἐν δὲ τοῖς φιλικοῖς πρόφασιν ἐνόμιζεν εἶναι τὸ λίαν δίκαιον .
φέρεται γοῦν ἐπιστόλιον αὐτοῦ πρὸς Ἱδριέα τὸν Κᾶρα τοιοῦτο ·
νικίας εἰ μὲν μὴ ἀδικεῖ , ἄφες ·
εἰ δὲ ἀδικεῖ , ἡμῖν ἄφες 0 ·
πάντως δὲ ἄφες .
ἐν μὲν οὖν τοῖς πλείστοις τοιοῦτος ὑπὲρ τῶν φίλων ὁ Ἀγησίλαος 0 ·
ἔστι δὲ ὅπου πρὸς τὸ συμφέρον ἐχρῆτο τῷ καιρῷ μᾶλλον , ὡς ἐδήλωσεν , ἀναζυγῆς αὐτῷ θορυβωδεστέρας γενομένης , ἀσθενοῦντα καταλιπὼν τὸν ἐρώμενον .
ἐκείνου γὰρ δεομένου καί καλοῦντος αὐτὸν ἀπιόντα , μεταστραφεὶς εἶπεν ὡς χαλεπὸν ἐλεεῖν ἅμα καί φρονεῖν 0 .
τουτὶ μὲν Ἱερώνυμος ὁ φιλόσοφος ἱστόρηκεν .
ἤδη δὲ περιϊόντος ἐνιαυτοῦ δευτέρου τῇ στρατηγίᾳ 0 .
πολὺς ἄνω λόγος ἐχώρει τοῦ Ἀγησιλάου , καὶ δόξα θαυμαστὴ κατεῖχε τῆς τε σωφροσύνης αὐτοῦ καὶ εὐτελείας καὶ μετριότητος , ἐσκήνου μὲν γὰρ ἀποδημῶν καθ αὑτὸν ἐν τοῖς ἁγιωτάτοις ἱεροῖς , ἃ μὴ πολλοὶ καθορῶσιν ἄνθρωποι πράττοντας ἡμᾶς , τούτων τοὺς θεοὺς ποιούμενος ἐπόπτας καὶ μάρτυρας ·
ἐν δὲ χιλιάσι στρατιωτῶν τοσαύταις οὐ ῥᾳδίως ἄν τις εἶδε φαυλοτέραν στιβάδα τῆς Ἀγησιλάου .
πρός τε θάλπος οὕτω καὶ ψῦχος εἶχεν ὥσπερ μόνος ἀεὶ χρῆσθαι ταῖς ὑπὸ τοῦ θεοῦ κεκραμέναις ὥραις πεφυκώς .
ἥδιστον δὲ θέαμα τοῖς κατοικοῦσι τὴν Ἀσίαν Ἕλλησιν ἦσαν οἱ πάλαι βαρεῖς καὶ ἀφόρητοι καὶ διαρρέοντες ὑπὸ πλούτου καὶ τρυφῆς ὕπαρχοι καὶ στρατηγοὶ δεδιότες καὶ θεραπεύοντες ἄνθρωπον ἐν τρίβωνι περιϊόντα λιτῷ , καὶ πρὸς ἓν ῥῆμα βραχὺ καὶ Λακωνικὸν ἁρμόζοντες ἑαυτοὺς καὶ μετασχηματίζοντες , ὥστε πολλοῖς ἐπῄει τὰ τοῦ Τιμοθέου λέγειν , Ἄρης τύραννος ·
χρυσὸν δὲ Ἕλλας οὐ δέδοικε .
κινουμένης δὲ τ 0 ?
ῆς ;